b'\n_START_ARTICLE_\nHamilton Tiger Cubs\n_START_SECTION_\nZgodovina\n_START_PARAGRAPH_\nHamilton Tiger Cubs so ime dobili po NHL mo\xc5\xa1tvu Hamilton Tigers, ki je delovalo v 20. letih. Klub je deloval od 1953 do 1960, zatem je prejel sponzorstvo NHL mo\xc5\xa1tva Detroit Red Wings in se preimenoval v Hamilton Red Wings._NEWLINE_Najbolj\xc5\xa1a klubska sezona je bila sezona 1957/58, ko se je uvrstil v finale lige OHA, kjer je za pokal J. Ross Robertson Cup izgubil proti mo\xc5\xa1tvu Toronto Marlboros z izidom 4-1 v zmagah, na eni tekmi sta mo\xc5\xa1tvi remizirali._NEWLINE_V Hamiltonu so predhodno delovala ostala mladinska mo\xc5\xa1tva. Hamilton Szabos so delovali od zgodnjih 40. let do 1947, v 30. letih pa je obstajal klub Bengal Cubs. V 20. letih je isto\xc4\x8dasno z NHL mo\xc5\xa1tvom delovalo mladinsko mo\xc5\xa1tvo Tigers. Predtem je v 10. letih \xc4\x8dlansko amatersko mo\xc5\xa1tvo Tigers igralo v OHA.'